संयुक्त राष्ट्रसंघले तथाकथित इस्लामिक स्टेटको नियन्त्रणमा रहेको सिरियाको रक्का शहरबाट सर्वसाधारणलाई निस्किन दिनका निम्ति अस्थायी संघर्षविराम गर्न आह्वान गरेको छ।
गठबन्धन फौजसँग भीषण लडाइँ भइरहँदा आइएस लडाकुहरुले सर्वसाधारणलाई शहर छोडेर जान नदिने प्रयास गरिरहेका छन्।
राष्ट्रसंघले हवाई हमला गरिरहेको गठबन्धन फौजलाई केही समयका निम्ति आफ्नो कारबाही रोक्न आग्रह गरेको हो।
राष्ट्रसंघका एकजना अधिकारीले तथाकथित इस्लामिक स्टेटबाट चाहिँ कसैले कुनै दयाको अपेक्षा गर्न नसक्ने बताएका छन्।
अन्तर्राष्ट्रिय मानवअधिकारवादी संस्था एम्नेस्टी इन्टरन्याशनलले त्यहाँको अवस्था निकै 'डरलाग्दो' भएको बताएको छ।
तर रक्काको हकमा सर्वसाधारणका लागि दुर्भाग्यको विषय के हो भने युद्धरत पक्षमध्ये एउटा पक्षले जित्न लागेको ठान्नेसम्म संघर्षविराम हुने देखिंदैन।